# Julio Iglesias

Julio Iglesias (Madril, 1943ko irailaren 23a) espainiar kantaria da.

## Biografia

Real Madrid futbol-taldearen atezaina zela auto-istripu bat izan zuen, eta ia bi urtez egon behar izan zuen gurpil-aulkian eserita. Ospitalean zegoela, erizain batek gitarra bat oparitu zion. Orduan piztu zitzaion musikarekiko interesa. Zuzenbidea ikasi zuen Espainian eta Cambridgeko Unibertsitatean. 1968an Benidormeko jaialdia irabazi zuen, La vida sigue igual abestiarekin. Arrakasta horri esker, bere lehen kontratua egin zion diskoetxe batek. 1970ean Espainiaren ordezkari izan zen Eurovisioneko Jaialdian Gwendoline abestiarekin. 1970eko hamarkadan bira asko egin zituen nazioartean, eta jarraitzaile asko egin zituen besteak beste Manuela eta Hey abestiei esker. Estatu Batuetako hainbat kantari ezagunekin batera abestu du, esate baterako, Willie Nelsonekin eta Diana Rossekin. 1988an My Love grabatu zuen Stevie Wonderrekin, eta izugarrizko arrakasta izan zuen. Dolly Partonekin, Art Garfunkelekin eta Stingekin ere jardun du, besteak beste. Julio Iglesiasen musika eztia eta lasaia da, eta arrakasta handia izan du hala egile gisa, nola beste batzuen abestien interprete gisa ere. Bere ahots beroa eta grabatzerakoan duen perfekzio nahia dela eta, hizkuntza desberdinetan disko gehien saldu dituen kantaria da. Urrezko eta platinozko disko ugari irabazi ditu.

## Diskografia

* Yo canto (1969)
* Gwendolyne (1970)
* Un canto a Galicia (1972)
* Por una mujer (1972)
* A flor de piel (1973)
* Und das Meer singt sein Lied (1973)
* Soy (1974)
* A México (1975)
* El amor (1975)
* América (1976)
* En el Olympia (1976)
* Se mi lasci, non vale (1976)
* Schenk mir deine Liebe (1976)
* A mis 33 años (1978)
* Sono un pirata, sono un signore (1978)
* Aimer la vie (1978)
* Ein Weinachtsabend mit Julio Iglesias (1978)
* Da Manuela a Pensami (1978)
* Emociones (1979)
* Innamorarsi alla mia età (1979)
* A vous les femmes (1979)
* As vezes tu, as vezes eu (1979)
* Hey! (1980)
* Sentimental (1980)
* Amanti (1980)
* De niña a mujer (1981)
* Fidèle (1981)
* Zärtlichkeiten (1981)
* Minhas canções preferidas (1981)
* Begin the beguine (1982)
* Momentos (1982)
* Momenti (1982)
* Et l'amour créa la femme (1982)
* Internacional (1983)
* In concert (1983)
* Julio (1983)
* 1100 Bel Air Place (1984)
* Libra (1985)
* Un hombre solo (1987)
* Tutto l'amore che ti manca (1987)
* Non stop (1988)
* Raíces (1989)
* Latinamente (1989)
* Starry Night (1990)
* Calor (1992)
* Calor (1992)
* Anche senza di te (1992)
* Calor - Engel der Nacht (1992)
* Crazy (1994)
* La carretera (1995)
* Tango (1996)
* Mi vida: Grandes éxitos (1998)
* Ma vie: Mes plus grands succés (1998)
* La mia vita: I miei successi (1998)
* Minha vida: Grandes sucessos (1998)
* My life: the greatest hits (1998)
* Noche de cuatro lunas (2000)
* Una donna può cambiar la vita (2001)
* Ao meu Brasil (2001)
* Divorcio (2003)
* Love songs (2003)
* En français (2004)
* Love songs (2004)
* L'homme que je suis (2005)
* Romantic classics (2006)
* Quelque chose de France (2007)
* Live from Los Angeles (2009)
* Nathalie (2010)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q122003
* Multimedia: Julio Iglesias / Q122003